किस बात का इंतज़ार है?
इसे आज़मा कर देखो।
मोर्फ़ो अपने जीवन की क्षमता जानें
अपने
जीवन की
क्षमता
जानें
मोर्फ़ो
अपने जीवन की क्षमता
-जन्मदिन मुबारक हो... -जन्मदिन मुबारक हो...
एक मिनट। कौन...
- ...डस्टी - ...डैड
-जन्मदिन मुबारक हो -जन्मदिन मुबारक हो
-आह! सारे बुझा दिए। -वाह!
ऑ, क्या दुआ माँगी?
मैं तो दुआ माँगना भूल ही गया।
आपने दुआ नहीं माँगी?
हे, इतना अच्छा परिवार होते हुए कुछ और माँगने की क्या ज़रूरत?
यह तो बेवकूफ़ी है।
तुम चाहते हो तुम्हारे 40 तोहफ़े वापस कर दूँ?
मुझे 40 तोहफ़े मिले हैं? उन्हें लेकर आओ!
जल्दी से यह काम आगे बढ़ाते हैं।
-एक असली ट्रेल मिक्स। -वाह।
नया हेडलैंप!
बैटरी।
-यह बेहतर है। -ठीक है, जान।
ओह, इसमें क्या है? तुम क्या खा रही हो?
मैं 40 का हो गया हूँ: मुझे उठा ले भगवान
एक ऐसी शर्ट जो मज़ेदार तो है पर जिसे देख मुझे बुरा भी महसूस हो रहा है।
इस बात पर मुझे गर्व है।
चार डॉलर...
-साथ में स्टेपल किए हुए। -लव यू, डैड।
स्कूटर! असंभव!
हे भगवान। हाँ। यह एक अधेड़ उम्र के इंसान के लिए सटीक तोहफ़ा है।
और देखो तो, इसके साथ एक कैमोफ़्लाज हेलमेट भी मिला है
क्योंकि अब आप स्कूटर चलाओगे जो लगभग मिलिट्री में होने जैसा ही है।
-कह सकती हो। -ठीक है। अब तुम स्कूल जा सकती हो।
शुक्रिया।
-शुक्रिया। -जन्मदिन मुबारक़ हो।
चालीसवाँ जन्मदिन मुबारक़
शुक्रिया, ट्री।
-यह देखो! तुम कमाल हो। -देखो तो... तुम बहुत प्यारे हो।
तुम इसे चलाते हुए कमाल लगोगे। मुझसे इंतज़ार नहीं हो रहा।
ओह, मैं इसके साथ थोड़ा वक़्त बिताता हूँ। थोड़ा इससे वाक़िफ़ होता हूँ।
ठीक है।
यह एक सरप्राइज़ है!
-यह तो अधिक हो गया। -ठीक है।
तैयार हो?
उह। वाह। ज़रा देखो तो इसे।
यह... यह है... यह है...
इसे कहते हैं थेरेमिन।
-थेरेमिन। -हाँ, हाँ।
यह एक पुराना वाद्य यंत्र है जो एलेक्ट्रोमग्नेटिक वेव का इस्तेमाल करता है।
तुम्हें इसे छूने की भी ज़रूरत नहीं।
-क्या मैंने यह माँगा था? -नहीं।
नहीं।
मुझे लगा, तुम्हें पसंद आएगा। पता है, क्योंकि तुम इतने संगीतमय हो।
तुम हमेशा सीटी बजाते रहते हो।
तुम सरप्राइज़ हुए?
तुमने आज कमाल कर दिया, जान।
येय। और तुम्हें पता है न कि यह आख़िरी तोहफ़ा नहीं है?
तुम्हारा जन्मदिन पूरा नहीं होगा
अगर आज रात जब तुम घर लौटो तो मैं तुम्हें एक और सरप्राइज़ न दूँ।
-हे भगवान। -म्म-हम्म।
कसांड्रा हबर्ड, आज तो गुरुवार भी नहीं है।
ओह, मुझे पता है।
वू। धत्त।
जॉनसंस जनरल स्टोर
मार्किट
हे! सुप्रभात, इज़ी।
शायद तुम कहना चाहते थे, "सुप्रभात, मेयर फॉन्टैन।"
यही कहना चाहता था। मेरी ग़लती सुधारने के लिए शुक्रिया।
डस्टी! देख सकता हूँ कि तुम्हारे पास एक नया स्कूटर है।
-यह कमाल का है। -हाँ।
इसे चलाने के लिए मुझे चाहिए कॉफ़ी की शक्ति।
-ठीक है। -दो चम्मच दूध, एक चम्मच चीनी के साथ।
यह मेरी तरफ़ से तुम्हारे जन्मदिन के लिए।
ओह, यह राज़ सब को पता चल गया।
मैं और जवान हो गया हूँ।
तुम मेरी दुकान की नई मशीन को निहार रहे हो।
शायद तुम्हें यक़ीन नहीं होगा, पर कॉफ़ी पर जो तुमने दो डॉलर बचाए हैं,
उसका इस्तेमाल इस पर करोगे तो यह तुम्हें तुम्हारे जीवन की क्षमता बताएगी।
सच में? कहाँ से लाए इसे?
पता नहीं।
जेकब स्टोर में था जब शुक्रवार को यह आई।
पर इस सप्ताहांत को कई लोगों ने इसका इस्तेमाल किया,
और इससे अच्छे पैसे आ रहे हैं, इसलिए मुझे कोई फ़र्क नहीं पड़ता।
आप को क्या लगता है, मिस्टर मलिक?
दो डॉलर का सबसे बेहतरीन इस्तेमाल?
द बिग डोर प्राइज़
जिम्बो!
सुप्रभात, लैरी। सुप्रभात, लिज़ा!
डियरफ़ील्ड हाई
हे, जेमी! हे, जेमी सी!
हे, जैस्मिन। नए ढंग से बाल बनाए हैं, मुझे पसंद आए।
हेलो।
हेलो। क्या हाल है?
हेलो।
-हे, जॉश। -हे, बर्थडे बॉय, बढ़िया स्कूटर है!
शुक्रिया। तुम इसे उधार पर ले सकते हो!
-वादे से मत मुकरना। -देखेंगे।
-हे, क्या चल रहा है? -मिस्टर हबर्ड! यह देखिए।
अंदाज़ा लगाइए कि अगला महान "मिटियरोलॉजिस्ट" कौन बनेगा?
मैं देख सकता हूँ कि कोई मिस्टर जॉनसन के स्टोर गया था।
क्या... एक्सेल, क्या यह तुम्हारे जीवन की क्षमता है?
सही कहा। और मोर्फ़ो के मुताबिक़,
मैं एक दिन रॉकेट शिप बनाऊँगा।
मिटियरोलॉजिस्ट यह काम नहीं करते।
शायद इसने यह कार्ड ख़ुद ही बनाया है।
-आहा! बूम। -क्या... नहीं!
देखा, एक बेवकूफ़ मशीन की किसे ज़रूरत?
सवाना ने अभी-अभी साबित किया है कि उसमें क्षमता है एक अभियोक्ता बनने की।
नहीं, नहीं, नहीं। जेकब! जेकब भी वहाँ गया था। उसने मुझे मशीन इस्तेमाल करते देखा था।
जेक। जेक, बोलो भी। मेरा साथ दो।
मुझे लगता है यह बकवास है।
ठीक है।
चलो, हम अपनी भाषा ठीक करें और अपनी किताबें खोलें।
मुझे लगता है हम हेनरी आठ की बीवियों के बारे में बात कर रहे थे।
उन्होंने जितनी जल्दी यह शादियाँ की थी उससे जल्दी इस विषय को निपटाते हैं।
उन्होंने यह शादियाँ बहुत जल्दी निपटा दी थीं। यह चीज़ समझ नहीं आई।
जिओरजिओस एक असली इतालवी अनुभव
लेज़र टैग
मुझे पसंद है। नहीं।
तो, अगर तुम जानना चाहती हो कि कल बारिश होगी या नहीं,
तो तुम्हें मेरे सबसे बुद्धू छात्र, एक्सेल को फ़ोन करना चाहिए।
शायद करूँगी, ठीक है?
मतलब, क्या पता?
शायद ऐसा करने से एक्सेल को प्रेरणा मिले...
किस बात की? एक मिटियरोलॉजिस्ट बनने की?
या ख़ुद पर भरोसा करने की।
पता है, "नैट" को जो कार्ड मिला उसमें "कथाकार" लिखा था,
और उसने कहा कि उसे ऐसा लगा कि किसी ने उसकी आत्मा तक पहुँचकर
उसके अनकहे सपने को व्यक्त किया है।
अगर आप सबको बताते फिरते हैं कि आप कथाकार बनना चाहते हैं,
तो शायद वह एक अनकहा सपना नहीं रह जाता है।
वह औरत बस गप्पें ज़्यादा मारती है।
ठीक है, हाँ, पर उस मशीन को यह कैसे पता?
दरअसल, यह साफ़ तौर पर एक छलावा है।
इसकी तारीफ़ बस वही कर रहे हैं जिनके जीवन की क्षमता मशीन ने अच्छी बताई है।
कोई नहीं बताएगा अगर मशीन ने कहा कि वह "डियरफ़ील्ड में तीसरा सबसे अच्छा कचरा उठाने वाला व्यक्ति है।"
तुम्हारा परिणाम यही आया, है न?
और तुम्हारा?
तुम्हारे हिसाब से तुम्हारे जीवन की क्षमता क्या होगी?
जश्न मुबारक हो आज का दिन है आपके लिए बहुत ख़ास
हमें ख़ुशी है आज आप यहाँ आए और अपना परिवार साथ लाए
जिओरजिओस इतालवी रेस्तोरां और स्पोर्ट्स सेंटर में
आप यहाँ बस ख़ुशियाँ ही पाएँगे
क्योंकि हम आपके लिए खुशियाँ ही खुशियाँ और ढेर सारे भोजन लाएँगे
ये!
यह बहुत अच्छा था। बहुत अच्छा...
पर बस... ऐसा लगा नहीं कि स्टाफ के सभी लोग गा रहे थे।
समझ सकती हूँ, हाँ। लगता है यहाँ खड़े कुछ लोग थे।
-यह लोग जो नज़रें नहीं मिला रहे। -बहुत शांत हैं।
आप लोग यहाँ क्यों आए?
हम यहाँ आए हैं "खुशियाँ ही खुशियाँ
-और ढेर सारे भोजन" के लिए। -ढेर सारे भोजन।
ठीक है। लोगों, काम पर वापस चलते हैं।
उसे पता नहीं कि हम उसके माता-पिता हैं।
तुम पहचान नहीं पा रहीं कि हम तुम्हारे माता-पिता हैं।
तुम्हारे घर से!
-हमने तुम्हें पैदा किया है! -हाँ! ट्रीना!
हमें तुमसे प्यार है!
-हे, हे, हे। अब तुम्हें क्या बताऊँ? -हे!
आजकल अच्छे कर्मचारी मिलना मुश्किल है।
उसके जीन में कुछ गड़बड़ी होगी,
और मैं जानता हूँ कि यह कैस की ओर से नहीं है, इसलिए मैं यहाँ देख रहा हूँ!
ठीक है, जिओरजिओ।
मज़ाक कर रहा हूँ। मज़ाक है।
हम मज़े कर रहे हैं। थोड़ा सा मज़ाक कर रहे हैं।
बच्ची में क्षमता है।
क्षमता से याद आया, तुम दोनों ने मोर्फ़ो मशीन का प्रयोग किया है?
-हे भगवान। -हम अभी-अभी उसके बारे में ही बात कर रहे थे।
पता है उसके अनुसार मेरे जीवन की क्षमता क्या है?
"सुपरस्टार।"
यह डरावनी बात है न?
मैं सच में डर गया था।
-यह बहुत डरावनी बात है। -डरावनी बात है।
मुझे पता नहीं तुम दोनों को याद है या नहीं,
पर मैं न्यूयॉर्क रेंजर्स के इतिहास में
पहला इतालवी-अमेरिकी गोलकीपर था।
और सबसे कम उम्र का भी।
-कैसे याद नहीं होगा? -यह बात तो मेन्यू में छपी हुई है।
मुझमें असीम क्षमता थी...
जिओरजिओ की कहानी सबसे ज़्यादा बीमा के पैसे पाने वाला!
...पर मेरे कैच करने वाले हाथ पर चोट लग गई
-जब मैं 210 किलो वज़न के साथ डेड लिफ्ट कर रहा था। -हाँ, हाँ, हमें यह कहानी पता है।
-वैसे कितना वज़न उठा रहे थे? -लेकिन अगर वह नहीं हुआ होता,
-तो मेरे पास यह रेस्तोरां नहीं होता... -हे।
...और यह भी मेरे जीवन भर का एक सपना रहा है।
हाँ, तो, मेरे ख़याल से, जैसा कि उस डरावनी मशीन ने बताया,
"सुपरस्टार" के बहुत सारे मतलब हो सकते हैं, बिग डी।
डस्टी उसका इस्तेमाल नहीं करेगा।
सच में?
क्या? क्यों नहीं, दोस्त?
तुम्हारी कुछ और बनने की चाहत नहीं थी?
कोई अनकही ख़्वाहिश या प्रतिभा?
उह। डस्टी बहुत अच्छी सीटी बजाता है।
जो मेरी कई छुपी हुई प्रतिभाओं में से एक है।
अच्छी सीटी बजाता है। वाह।
कैस बहुत ख़ुशक़िस्मत है।
और तुम, मेरे दोस्त, बहुत ख़ुशनसीब इंसान हो। मैं हाई स्कूल से यही कहता आया हूँ।
तुम्हें यह मिली है।
शायद यही तुम्हारे जीवन की क्षमता है, "दुनिया का सबसे ख़ुशक़िस्मत आदमी।"
-तुम्हें क्या लगता है? -हाँ।
मुझे लगता है मेरी हर ख़्वाहिश पूरी हुई है।
शायद तुम्हारी ख़्वाहिशें कम रही होंगी।
तुम दोनों रात का आनंद उठाओ।
-हे, कुछ गेम खेलना, ठीक है? -म्म-हम्म।
-डाल दो, जान। व्हू! -हाँ, हाँ। हर बार डालूँगा।
धत्त। बचो।
-शायद तरीक़ा ग़लत है। गर्मी लग रही है? -शायद मुझे थोड़ा आराम से करना होगा।
-हाँ, इसे पहनकर मुश्किल हो रही है। -हाँ, हाँ। उसे खोल दो, जान।
जान!
-नहीं, मैं ठीक हूँ। -शून्य पॉइंट।
-धत्त। -उह!
-बस... बस यही मिला आपको? -हाँ।
हाँ। शायद तुम्हारी मशीनों में ही कुछ गड़बड़ी है।
-ख़राब है। ख़राब थी। -बिलकुल।
मुबारक हो। आपने जीती है, एक पेंसिल।
शुक्रिया।
मुझे बहुत ख़ास महसूस हो रहा है।
पता है, शायद मुझ में एक से ज़्यादा छुपी हुई प्रतिभाएँ हैं।
कभी इस बारे में सोचा है?
एक दो बार, इस बारे में सोचा है।
मेरे बारे में क्या ख्याल है?
तुम? तुम तो कमाल थी
तुम्हारी सारी प्रेमिकाओं में सर्वश्रेष्ठ?
तुम मेरी पहली और आख़िरी प्रेमिका हो। तो हाँ।
डस्टी?
तुम्हें लगता है हम एक और बार संभोग कर सकते हैं?
क्या कहा?
तुम्हें लगता है हम एक और बार संभोग कर सकते हैं?
बिलकुल कर सकते हैं।
-हाँ? -हाँ।
तुम चाहती हो मैं... मतलब पहले की तरह, लेकिन दुबारा?
हाँ।
-यह तो कुछ नया है। -अह-हह।
तुम्हारा मतलब, अभी तुरंत?
मेरा मतलब, अगर कर सको तो।
बिलकुल कर सकता हूँ, हाँ।
-हाँ? -हाँ। मैं यह तुम्हारे लिए कर सकता हूँ, जान।
-ठीक है। मैं तुम्हारा साथ दूँगी। -हाँ। हाँ।
बस आराम करो, जान।
म्म-हम्म।
पता है, मुझे नहीं पता कि इस वक़्त मैं यह कर सकता हूँ या नहीं।
-ठीक है। -माफ़ करना। यह बस...
-मैंने दो बार "पीना कोलाडा" पी लिया था। -कोई बात नहीं।
और मुझे लगा कि हसीन शाम को अंजाम देने का सही तरीका होगा।
कोई बात नहीं। मैं तो बस मज़ाक कर रही थी।
हाँ, क्योंकि हमने कुछ देर पहले ही संभोग किया था।
कैस?
तुम सीटी बजा सकती हो?
हाँ।
यह क्या है?
सर्च नितंब पर नीले धब्बे क्यों
किसे मैसेज भेज रहे हैं?
नहीं, मैसेज नहीं भेज रहा था।
मैं बस नाश्ते का इंतज़ार कर रहा था।
माफ़ करना। पैन केक ख़त्म हो गए।
तुम्हारा ख़ास दिन ख़त्म हुआ।
ऐसा नहीं कि मैं कोई बाइक वालों की गैंग में शामिल होऊँगी,
पता है? पर एक बात बताती हूँ।
बचपन से मेरी ख़्वाहिश थी कि मुझे दो-पहिया गाड़ी चलानी है।
तो कम से कम
वह मशीन मुझे यह आश्वासन दे रही है कि मैं उतनी भी पागल नहीं थी।
या शायद हूँ।
मैंने रिटायरमेंट के लिए जमा किए हुए पैसों से एक नई हार्ली ख़रीद ली।
फ़ादर रूबेन के चेहरे के भाव को देखो।
मानो सोच रहे हों, "प्रिंसिपल पैट, आप एक निहायत पागल औरत हैं।"
क्या आप यही सोच रहे हैं, फ़ादर?
ठीक है, देखो। ऐसी बात पर विश्वास करना
जो अविश्वसनीय हो, स्वाभाविक होता है।
जैसे, डॉन कैसवेल ने कहा कि उसे अपने पौधे में भगवान नज़र आते हैं।
पर जैसे कि मैंने डॉन से पूछा,
"तुम क्या ढूंढ रही थी?"
फ़िक्र मत करो।
रिबाउंड में टीम में मेरा तीसरा स्थान था, तो...
देखने वालों की भीड़ जमा हो गई है
क्वीन मैरी को जॉर्ज पाँच की नियुक्ति की घोषणा करते हुए देखने के लिए,
साम्राज्य की सबसे बड़ी...
वेस्टमिनस्टर ऐबी में,
उससे भी ज़्यादा बड़ी भीड़ जमा हुई है, राजा और रानी के रूप में
जॉर्ज छठवें और उनकी बीवी, क्वीन एलिज़ाबेथ की
ताजपोशी देखने के लिए...
झूठा
...ब्रिटिश राष्ट्रमंडल और भारत के राजा और रानी के रूप में...
श्श।
...वे राजगद्दी पर बैठे हैं
अपने भाई, एडवर्ड के गद्दी छोड़ देने पर।
जेकब! जे-पॉप! रुको।
-हे। -मिस्टर हबर्ड। आपका जन्मदिन कैसा रहा?
हाँ। वह अच्छा था। जबर था।
मुझे नहीं लगता "जबर" जैसा कोई शब्द है।
ख़ैर, मैं बस बताना चाहता था, अम, हमारा अगला लेक्चर होगा हेनरी एक पर,
और अगर तुम उसका हिस्सा नहीं बनना चाहते, पता है, तो मुझे कोई एतराज़ नहीं।
उसमें भाइयों के बीच हिंसा का ब्यौरा है।
तो मुझे थोड़ी फ़िक्र हो रही थी। यह तुम्हारे लिए मुश्किल हो सकता है।
ऐसा कुछ नहीं होगा क्योंकि मैंने अपने भाई को नहीं मारा।
और वह राजा भी नहीं था, तो...
सही कहा। सही विचार है।
और मुझे यह भी कहना था
कि हालाँकि कोल्टन के साथ जो हुआ, उसके बारे में लोग बात नहीं कर रहे,
इसका यह मतलब नहीं कि सब भूल गए हैं।
उम्मीद है तुम्हें यह बात पता है।
मैं सोच भी नहीं सकता कि तुम पर क्या गुज़र रही है
और उसके बावजूद तुम स्कूल आ रहे हो
और जॉनसंस में काम कर रहे हो।
हाँ।
काफ़ी अजीब रहा होगा,
जब तुम उस दिन अपनी शिफ्ट पर काम कर रहे थे,
और वह कम्बख़्त मोर्फ़ो मशीन वहाँ आ गई।
-मुझे मोर्फ़ो के बारे में बात नहीं करनी। -नहीं, मुझे भी नहीं। मुझे भी नहीं।
नहीं... हर कोई एक ही बात पूछ रहा है, "ओह, यह चीज़ आई कहाँ से?"
"किसी को फ़र्क नहीं पड़ता!"
मुझे बिलकुल भी नहीं पड़ता। मुझे बिलकुल नहीं जानना।
बिलकुल भी नहीं।
पर मैं हैरान हूँ कि मिस्टर जॉनसन को फ़र्क नहीं पड़ता।
सच कहूँ तो थोड़ा अजीब लगता है।
मुझे लगता है कि अगर पाँच पिनबॉल मशीन उनके स्टोर पर आ जाएँ,
-तो वह जानना चाहेंगे कि वे कहाँ से आईं। -मुझे नहीं पता, मिस्टर हबर्ड।
नहीं, किसी को नहीं पता।
-मुझे वापस कक्षा में जाना चाहिए। ताकि... -हाँ। नहीं, मुझे भी। बिलकुल।
हे, वैसे तुम्हें कैसे पता चला मेरे जन्मदिन के बारे में?
ट्रीना ने मुझे बताया था।
क्या तुम दोनों इस सेमेस्टर में, कक्षा में साथ हो।
वैसे उसने कई कक्षाओं से अपना नाम वापस ले लिया है, तो... नहीं।
सही कहा। उसने कई कक्षाओं से नाम वापस ले लिया है।
हमें ट्रीना के बारे में बात करनी होगी।
तुम्हें पता है कि वह कई कक्षाओं से अपना नाम वापस ले रही है?
-यह ठीक नहीं है। है न? -डस्टी, छोड़ो भी।
उस पर बहुत कुछ बीती है।
जानता हूँ। यह बात जानता हूँ। मैं बस...
मैं नहीं चाहता कि वह इस बात का फ़ायदा उठाए, या ऐसा कुछ करे।
-"फ़ायदा उठाए?" -हाँ,
अगर इसका असर उसके भविष्य पर पड़े। यह साल उसकी पढ़ाई के लिए बहुत महत्वपूर्ण है।
ठीक है।
तुम चाहते हो, वह इस बात का फ़ायदा न उठाए कि उसके बॉयफ्रेंड की मृत्यु हुई है?
तुम्हें लगता है वह ऐसा कर रही है?
नहीं। मैं नहीं जानता वह क्या कर रही है।
मेरा मतलब, वह पहले हमें सब कुछ बताती थी।
और अब मुझे लगता है, मुझे कुछ नहीं पता।
तो इसमें ग़लत क्या है?
औरों की ज़िन्दगी में जो भी हो रहा है शायद वह सब जानने की तुम्हें ज़रूरत नहीं है।
शायद लोगों को कुछ चीज़ें ख़ुद तक रखना पसंद है।
यह एक अजीब और दुखदायक बात है। तुम ठीक हो?
-हाँ। -ठीक है।
क्योंकि तुम थोड़ी दुखी लग रही हो।
-दुखी? मैं दुखी लग रही हूँ? -"दुखी" जैसी दुखी नहीं, बस...
-क्या मतलब? -दुखी नहीं। दुखी नहीं, बस, कम ख़ुश हो।
-इसका कारण वह मशीन है? -नहीं।
तुमने उसका इस्तेमाल किया?
नहीं।
-तुम नाख़ुश हो? -इस सवाल का क्या मतलब है?
क्या तुम अपनी ज़िन्दगी से नाख़ुश हो?
क्या तुम अपना सामान हटा सकते हो, प्लीज़?
मुझे हीट प्रेस इस्तेमाल करनी है। और उसके लिए मुझे थोड़ी जगह चाहिए।
ठीक है।
मैजिक 8 बॉल
इतिहास को पढ़ने का मतलब है बदलाव के बारे में पढ़ना।
कौन सी घटना घटी थी, यह जानने के साथ-साथ हम यह भी पढ़ते हैं कि घटना कब घटी थी,
कहाँ घटी थी और क्यों घटी थी।
क़िले बनाए जाते हैं, लड़ाइयाँ लड़ी जाती हैं...
सरकार एवं कानून बदल दिए जाते हैं।
पर कुछ भी रातोंरात नहीं होता।
तनाव सालों साल बढ़ता है।
झड़प ज़्यादा-कम होती रहती है, क़िस्मत का रुख़ धीरे धीरे बदलता है।
और जो एक चकित करने वाला एवं अचानक से हुआ बदलाव प्रतीत होता है,
इतिहास के दृष्टिकोण से देखा जाए...
तो लाज़मी लगता है।
तुम्हें क्लास के लिए देर हो गई है!
हे, हे।
तुम क्या कर रहे हो?
दोस्त, इसे खोल क्यों नहीं देते ताकि हम देख सकें कि तुमने इसे बनाया कैसे?
तुम्हें लगता है मैंने इसे बनाया? मुझसे अपना फ़ोन इस्तेमाल नहीं किया जाता।
कोई इसे नहीं छूएगा, ठीक है?
तुम्हें पैसे वापस चाहिए?
यह लो तुम्हारे पैसे।
यह कैसे किया?
मैं बचपन से जादू की किताबें संभाल कर रखता आया हूँ।
जब तक मैंने इस मशीन का इस्तेमाल नहीं किया था...
जादूगर
...मुझे पता नहीं था कि ऐसा क्यों था।
तो, अगला कौन इस्तेमाल करना चाहता है?
जिन्होंने भी इतिहास को बदला
उन्हें किसी नीले लिफ़ाफ़े की ज़रूरत नहीं पड़ी यह बताने के लिए कि उन्हें क्या करना चाहिए।
उन्होंने अपने लिए एक लक्ष्य रखा, और ख़ुद पर भरोसा किया।
उन्होंने लक्ष्य प्राप्ति की ख़ातिर कड़ी मेहनत की और घटनाओं पर नियंत्रण रखा।
उन्होंने अपनी मेहनत ज़ाया नहीं होने दी,
किसी बाहरी ताक़त पर भरोसा करके।
माफ़ कीजिए, मिस्टर हबर्ड।
मैं टोकना नहीं चाहता था, पर आप कहना क्या चाह रहे हैं?
हाँ, थोड़ा अजीब है कि आपने यह बातें लिखी हुई हैं।
इसे लेक्चर कहते हैं।
मैं... मैं बताता हूँ, मैं क्या कहना चाहता हूँ।
मैं चाहता हूँ तुम सब एक कोरा काग़ज़ निकालो।
मेरी ख़ातिर यह करोगे?
हम सब उस पर दो चीज़ें लिखेंगे।
मैं चाहता हूँ एक तरफ़ तुम लिखो, "मैं हूँ,"
और दूसरी तरफ़, "मैं बनूँगा।"
तुम सब ख़ुद अपने जीवन की क्षमता तय करोगे, दोस्तों।
तुम इस वक़्त क्या हो? तुम भविष्य में क्या बनोगे?
वैसे, आप बताइए, मिस्टर हबर्ड? आप भविष्य में क्या होंगे?
बेडफ़ोर्ड बार
डस्टी हबर्ड।
तुम्हें यहाँ देखे हुए काफ़ी समय हो गया है। तुम्हारे लिए क्या लाऊँ?
कुछ हार्ड।
नहीं, एक बियर।
ठीक है।
हे, फ़ादर।
क्या कर रहे हो? किसी पाप की स्वीकृति लिख रहे हो?
एक बार में पूरी पी जाओ।
अच्छी है।
कितनी प्रतिशत है?
-शराब? -म्म-हम्म।
शायद 4.5।
अच्छी है। थोड़ी कड़वी है।
होनी नहीं चाहिए।
ज़रा रुको।
फ़ादर, दरअसल, मुझे कुछ क़बूलना है अगर आपको एतराज़ न हो तो?
-तुम बैठ सकते हो... नहीं। -माफ़ कीजिएगा। माफ़ कीजिए।
मैं जानता हूँ आप काम पर नहीं हैं।
मेरा एक छात्र है जिसके शरीर पर
कुछ अजीब नीले धब्बे आने लगे हैं, उसके नितंब पर?
-उसके नितंब पर? -मुझे नहीं पता इसे चिकित्सा की भाषा में क्या कहते हैं।
एनस-चीक। या पता नहीं।
बहरहाल, आप उसे क्या सलाह देंगे?
वैसे, सबसे पहले में तुम्हारे छात्र को यह सलाह दूँगा
कि वह अपना नितंब अपने शिक्षकों को न दिखाए।
उसने मुझे अपना नितंब नहीं दिखाया।
उसने बस मुझे बताया है।
नहीं, बात यह नहीं...
मैं आपसे सच कहूँगा, फ़ादर। मैं अपने ही नितंब की बात कर रहा हूँ।
तो...
इस बारे में, मैं सलाह दूँगा कि तुम डॉक्टर से जांच करवाओ।
नहीं, वह तो मैं करूँगा ही,
पर डियरफ़ील्ड की एकमात्र डॉक्टर मेरी माँ है।
मुझे नहीं पता कि माँ को अपना नितंब दुबारा दिखाना सही होगा या नहीं।
हे।
माफ़ करना, बस प्लेट उठाने आई हूँ।
और यह साफ़ करने आई हूँ।
-शुक्रिया, हैना। -बियर अच्छी है।
डस्टी, मैं अभी काम पर नहीं हूँ,
तो यदि यह चिकित्सीय परेशानी है तो, तुम...
यह सिर्फ़ चिकित्सीय परेशानी नहीं है।
बात जॉनसंस स्टोर पर रखी उस कमबख़्त मशीन की है।
माफ़ करना पर पता नहीं कि मुझे वह इतना परेशान क्यों कर रही है।
ऐसी बात नहीं है कि मुझे इस बात पर विश्वास है कि वह कोई जादुई मशीन है
जो लोगों को बता सके कि उनमें क्या क्षमता है।
पर, दरअसल, मेरा मतलब, हर कोई उसका इस्तेमाल कर रहा है।
-हर कोई नहीं कर रहा। -अच्छा, ठीक है, हर कोई नहीं कर रहा।
पर आप समझ गए मैं क्या कहना चाहता हूँ। वे लोग जो उसका इस्तेमाल कर रहे हैं,
उसकी वजह से अपनी ज़िंदगी में कुछ बहुत ही भीषण बदलाव कर रहे हैं।
यह अजीब है।
मुझे लगता है मेरी ज़िंदगी में भीषण बदलाव हो चुका है।
जब मेरी माँ हमें आयरलैंड से यहाँ लेकर आई,
हमें यहाँ के माहौल में ढलने में थोड़ा समय लगा,
पर मैं इसका आदि हो गया, और अब मुझे बस इसका आनंद उठाना है।
बस यही था। बस यही...
मेरी ज़िंदगी की कहानी का अगला अध्याय यही होना था।
तो, तुम्हें लगता है एक किताब में बस दो ही अध्याय होते हैं?
नहीं, नहीं। अच्छी किताबों में नहीं, कम से कम।
उसके बात क्या होगा फ़िर?
मेरी उम्र 40 साल की है।
मेरे बदन पर अजीब से धब्बे दिखने लगे हैं।
मैं किसी भी वक़्त मर सकता हूँ।
सीटी बजाने के अलावा मेरे पास कोई और प्रतिभा नहीं है।
और मैंने आज तक सिर्फ़ एक इंसान से प्यार किया है।
हाँ, मैंने भी।
-भगवान से। -सही कहा।
पता है चिंता के बारे में किएर्कगार्ड का क्या कहना है, डस्टी?
हाँ, हाँ। पर इस बारे में आपकी सोच जानना चाहूँगा।
उन्होंने कहा था कि आदम के मूल पाप करने से पहले चिंता आ चुकी थी।
जब ईश्वर ने आदम को सेब खाने से मना किया, आदम को चिंता हुई,
क्योंकि उसे पहली बार एहसास हुआ कि कोई और विकल्प भी है।
उसे एहसास हुआ वह चुनाव कर सकता था।
और वह मशीन,
चाहे वह जादुई हो या न हो,
पर वह हमें याद दिला रही है कि हमारी ज़िंदगी में एक से ज़्यादा राहें हैं जिन पर हम चल सकते हैं।
और यह बात डरावनी है।
उसी तरह से डरावनी है जैसे किसी पहाड़ के सिरे तक पहुँचना।
क्योंकि आपको पता होता है कि आप जहाँ हो वहीं रह सकते हो,
या आप...
वहाँ से कूद सकते हो एक अपरिचित अनुभूति की ओर।
और आपको पता होता है कि यह आप पर निर्भर होता है।
समझदार किएर्कगार्ड।
किस बात का इंतज़ार है?
इसे आज़मा कर देखो।
आपका सोशल सिक्योरिटी नंबर क्या है?
कृपया अपनी उँगलियों की छाप यहाँ दें!
मोर्फ़ो अपने जीवन की क्षमता जानें
आपके जीवन की क्षमता का पता चल चुका है!
अध्यापक/सीटी बजाने वाला
परिणाम अच्छा है?
तुम ख़ुश हो?
धत्त तेरे की!
मतलब, धत्त तेरे की।
डस्टी?
तुम ठीक हो?
हो जाऊँगा।
एम.ओ. वाल्श की लिखी किताब पर आधारित
उप-शीर्षक अनुवादक: बिप्लव सारंगी